Държавен вестник, бр. 54, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  54
2. лицето е завършило успешно курса и е 
включено в одобрен протокол от проведения 
изпит.
(9) В случаите, когато срокът на валидност 
на свидетелството е изтекъл и за издаването 
на ново свидетелство се изисква наличие на 
определен плавателен стаж, ИАМА издава 
ново свидетелство след служебна проверка 
на изисквания плавателен стаж.
Чл. 101. (1) Капитан на кораб, плаващ по 
вътрешни водни пътища, следва да притежава 
специално разрешение, когато:
1. плава по участъци, определени като 
вътрешни водни пътища от морски тип съг­
ласно чл. 102;
2. плава по участъци, определени като 
вътрешните водни пътища, създаващи спе­
цифичен риск съгласно чл. 103;
3. плава с помощта на радар;
4. плава с кораб, използващ за гориво 
втечнен природен газ;
5. плава с големи конвои.
(2) Специално разрешение по ал. 1, т. 1 и 
3 – 5 се предоставя при условие, че:
1. лицето представи писмени доказателства:
а) за своята самоличност: собствено, 
бащино и фамилно име и единен граждан­
ски номер или личен номер на чужденец; 
за чужди граждани, неустановени трайно в 
страната – персонален номер от документа 
за самоличност на чужденец;
б) удостоверяващи, че отговаря на съответ­
ните минимални изисквания за възраст, ком­
петентност, административно съответствие и 
плавателен стаж за квалификацията, за която 
кандидатства (приложение № 7);
в) удостоверяващи, че притежава свиде­
телство за квалификация на Европейския 
съюз за капитан на кораб или свидетелство, 
признато по реда на чл. 117, или че отговаря 
на минималните изисквания за получаване на 
свидетелство за квалификация на Европейския 
съюз за капитан;
2. от страна на ИАМА е извършена про­
верка на автентичността и валидността на 
документите, представени от лицето.
(3) За предоставяне на специално разре­
шение по ал. 1, т. 2 се изисква лицето да 
изпълни условията по ал. 2 и да представи 
доказателства, че отговаря на установените 
изисквания за компетентност за специфичните 
рискове във връзка с конкретния участък на 
вътрешния воден път.
(4) Специалното разрешение по ал. 1, 
т. 1 – 3 и 5 се предоставя от директора на 
съответната ДРН по заявяване на услугата 
или упълномощено от него лице чрез отбе­
лязване в свидетелството по чл. 100, ал. 1, 
т. 2, буква „а“.
(5) Специалното разрешение по ал. 1, т. 4 
се издава под формата на свидетелство за 
квалификация на Европейския съюз за експерт 
по използването на втечнен природен газ по 
чл. 100, ал. 1, буква „б“, буква „аа“.
Чл. 102. (1) Изпълнителна агенция „Мор­
ска администрация“ определя участък от 
вътрешните водни пътища на територията 
на Република България като вътрешен воден 
път от морски тип, когато е изпълнен един 
от следните критерии:
1. за участъка се прилага Конвенцията за 
международните правила за предпазване от 
сблъскване на море, съставена в Лондон на 
20 октомври 1972 г. (обн., ДВ, бр. 17 от 2003 г.; 
доп., бр. 96 от 2018 г.);
2. шамандурите и знаците в участъка са в 
съответствие с морската система;
3. необходима е наземна навигация на този 
вътрешен морски път, или
4. за корабоплаването е необходимо морско 
оборудване за този вътрешен морски път, ра­
ботата с което изисква специални познания.
(2) Изпълнителна агенция „Морска адми­
нистрация“ уведомява Европейската комисия 
за определянето на всеки конкретен участък 
от вътрешните водни пътища на територията 
на Република България като вътрешен воден 
път от морски тип. Уведомлението до Евро­
пейската комисия се придружава от обосновка, 
основана на критериите в ал. 1. 
Чл. 103. (1) Изпълнителният директор на 
ИАМА може да определи участъци от вът­
решните водни пътища, преминаващи през 
територията на Република България, като 
участъци със специфични рискове, когато 
тези рискове се дължат на една или повече 
от следните причини:
1. налице са често променящи се посока 
и скорост на течението;
2. налице са специфични хидроморфологич­
ни характеристики на участък от вътрешните 
водни пътища;
3. налице е специфично местно регулира­
не на трафика, обосновано от специфичните 
хидроморфологични характеристики на учас­
тъка от вътрешните водни пътища по т. 2;
4. налице е висока честота на произшествия 
в определен участък от вътрешния воден път, 
което се отдава на липсата на компетентност, 
която не е обхваната от стандартите, посочени 
в приложение № 9.
(2) С цел осигуряване на безопасността 
ИАМА може да се консултира със съответ­
ната европейска речна комисия в процеса на 
определяне на участъците, посочени в ал. 1.
(3) Изпълнителна агенция „Морска адми­
нистрация“ уведомява Европейската комисия 
за мерките, които предвижда да приеме в 
съответствие с ал. 1 и с чл. 82, както и за 
мотивите за предприемане на мярката, най-
малко шест месеца преди предвидената дата 
за приемане на тези мерки.
(4) Когато участъците от вътрешните водни 
пътища, посочени в ал.  1, са разположени по 
протежение на границата между Република 
България и друга държава – членка на Евро­
пейския съюз, ИАМА извършва консултация